Arlesheim (distrikto)

La distrikto Arlesheim estas administra unuo de Kantono Bazelo Kampara. Ĝia ĉefloko estas la samnoma komunumo Arlesheim.

 Geografio 
La tre urbeca distrikto (de la 15 komunumoj estas ne malpli ol 7 urboj) situas en la suba valo de la rivero Birs sude de la urbo Bazelo, al kies aglomeraĵo la regiono apartenas. La suda parto de la distrikto etendiĝas sur branĉoj de la Ĵurasa Montaro.

 Limoj 
La distrikto limas en nordo al Kantono Bazelo Kampara, en nordoriento al la distrikto Lörrach en Germanio, en oriento al la distrikto Liestal, en sudoriento al la distrikto Dorneck en Kantono Soloturno, en sudo al la distrikto Laufen, en sudokcidento denove al la distrikto Dorneck kaj en okcidento al la franca departemento Haut-Rhin.

 Historio 
La distrikto Arlesheim estis fondita post la Bazela Kantondisiĝo en la jaro 1833.

 Trafiko 
La tuta distrikto disponas pri bonega trafikinfrastrukturo. La ĵurasa fervojo de Bazelo al Delemonto, kaj en Muttenz ankaŭ la gravaj nordsudlinioj de Bazelo al Olten kaj de Bazelo tra Frick al Zuriko pasas la distrikton. Krome la plej multaj komunumoj de la distrikto estas servataj de la tramo tramreto de Bazelo. Krome ekzistas ankaŭ diversaj lokaj buslinioj.

La rapidstrato H18 garantias la konekton al la nacia aŭtoŝoseo A2 de Bazelo al Tiĉino.

 Komunumoj 
La distrikto Arlesheim konsistas (komence de 2009) el entute 15 komunumoj. 8 el ili estas kun pli ol 10'000 loĝantoj konsiderataj kiel urboj. Jen la listo:

 Blazono Nomo Loĝantoj(2008-12-31) Areoen km² Komunumkodo 35ra|Aesch Aesch  10'105  7.39 2761 35ra|Allschwil Allschwil  19'178  8.92 2762 35ra|Arlesheim Arlesheim  8930  6.94 2763 40ra|Biel-Benken Biel-Benken  3142  4.12 2764 35ra|Binningen Binningen  14'533  4.43 2765 35ra|Birsfelden Birsfelden  10'409  2.52 2766 35ra|Bottmingen Bottmingen  6004  2.99 2767 35ra|Ettingen Ettingen  4811  6.35 2768 35ra|Münchenstein Münchenstein  11'833  7.18 2769 35ra|Muttenz Muttenz  17'242  16.64 2770 35ra|Oberwil Oberwil  10'368  7.88 2771 40ra|Pfeffingen Pfeffingen  2156  4.89 2772 35ra|Reinach Reinach  18'868  7.00 2773 35ra|Schönenbuch Schönenbuch  1434  1.36 2774 35ra|Therwil Therwil  9514  7.63 2775 Total (15)  148'527  96.24 1301

 Eksteraj ligiloj 
 Retpaĝo de la Prefektejo de la distrikto Arlesheim